Προσαρμογή είναι να αλλάζεις για να είναι πιο πιθανό να επιβιώσεις
σε ένα συγκεκριμένο περιβάλλον.
Τα ζώα το κάνουν πολύ καλύτερα από τους ανθρώπους. Πολύ.
Δεν καταλαβαίνω.
Γιατί έφαγες αποβολή εσύ και όχι εγώ;
Μήπως επειδή εσύ το οργάνωσες;
Ναι, μπορεί.
Τι;
Σκέφτομαι ότι δεν θα της κάνει εντύπωση.
Σε ποια;
Στη μαμά μου.
Στη Β' δημοτικού είχα ένα τέλειο παιχνίδι αυτοκινητάκι.
Ήταν Camaro.
Στο διάλειμμα, ένα αγόρι, ο Τζέιμς, το πήρε και δεν μου το έδινε.
Τον δολοφόνησες;
-Τον έσπρωξα. -Έτσι μπράβο.
Με έστειλαν στον διευθυντή και κάλεσαν τη μαμά μου.
Περίμενα μεγάλη τιμωρία.
Ξέρεις τι έκανε;
Γέλασε.
Περιμένει να με διώξουν με τις κλοτσιές…
και να με.
Έλα, δεν σε έδιωξαν.
Απλώς κάνεις υποχρεωτικό διάλειμμα
από το εξαντλητικό έργο της σταυροφόρου για τη δικαιοσύνη.
Φοβάμαι πως θα χάσω πολλά.
Μαθήματα, στίβο,
τις τρέλες που κάνεις εσύ.
Μη σε νοιάζει αυτό. Η Έλσα με έβαλε τιμωρία.
Βέβαια, θα πηγαίνω για τρέξιμο, στο σχολείο και στην προπόνηση,
οπότε δεν έχει κανένα νόημα. Αλλά, και πάλι, τι θράσος!
Υποσχέσου να μη διασκεδάζεις χωρίς εμένα.
Δεν θα μπορούσα.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Λοιπόν. Εγώ είμαι ο Πιτσιρίκος.
ΗΠΑ
Καταρχάς, ένας από εσάς θα πρέπει να με πάει
στο Διεθνές Αεροδρόμιο JFK στη Νέα Υόρκη,
από όπου θα πετάξω,
με μια στάση στο Μπουένος Άιρες…
ΑΡΓΕΝΤΙΝΗ
μέχρι εδώ, στην Ουσουάια στην Αργεντινή.
-Αργεντινή, τέλεια. -Πιο τέλεια απ' όσο φαντάζεσαι.
Είναι η πιο νότια πόλη του κόσμου.
Τη λένε και "το Τέλος του Κόσμου".
Επίσης ενδιαφέρον, τη δεκαετία του '40
οι Καναδοί πήγαν εκεί κάστορες για να κάνουν εμπόριο γούνας, που απέτυχε,
και τώρα η πόλη έχει γεμίσει κάστορες.
Αμφισβητώ τη χρήση της λέξης "ενδιαφέρον".
-Πρέπει να είμαι εδώ; -Ναι.
Κάποιες φορές δεν θα έχω επικοινωνία.
Πρέπει να ξέρετε όλοι το δρομολόγιό μου, αν βυθιστώ ή παγώσω.
Τι;
Από την Ουσουάια, θα ταξιδέψω 1.000 χλμ. σε δύο μέρες,
διασχίζοντας τον Πορθμό του Ντρέικ,
στην Ανταρκτική Χερσόνησο.
Θα βγω στο Πάρανταϊζ Χάρμπορ και θα πάω με τρένο στον Σταθμό Μπράουν,
και μετά στη βάση στην Παγονησίδα Μπραντ.
Φυσικά, στην αρχή
θα περνάω πολύ χρόνο στη Βάση του Παγετώνα Γιούνιον.
Φυσικά.
Μετά θα πάω στον Ερευνητικό Σταθμό Χάλεϊ,
μόλις 1,5 χλμ. από αποικία πιγκουίνων.
Εδώ θα ξεκινήσει η δουλειά μου.
-Έχεις σκεφτεί τι εργασία θα κάνεις; -Ναι.
Η πρότασή μου εστιάζει στην αποικία.
Οι αυτοκρατορικοί πιγκουίνοι
κινδυνεύουν να αφανιστούν λόγω της κλιματικής αλλαγής.
Θα καταγράψω την αποικία με τα καλλιτεχνικά μέσα μου
για να αποτυπώσω την ουσία τους.
Σε 80 χρόνια μπορεί να μην υπάρχουν.
Ακούγεται πολύς καιρός, αλλά δεν είναι.
Είναι λίγο αφού θα έχω πεθάνει. Εσείς θα είστε καιρό πεθαμένοι.
Πολύ ωραία. Τώρα θέλω κι εγώ να πάω στην Ανταρκτική.
Σ' ευχαριστώ. Έχω ακόμη πολλή προετοιμασία.
Πρέπει να διαβάσω όλες τις βιογραφίες των εξερευνητών.
Ως η ομάδα μου, θέλω να με βοηθήσετε να προπονηθώ.
Εγώ δεν παίζω.
Μπαμπά, έστησες ωραία τη σκηνή. Αναλαμβάνεις την επιβίωση.
Θα μου μάθεις πώς να ζω στη φύση και να μη σκοτωθώ.
Ευχαριστώ. Θα κάνω ό,τι μπορώ.
Κέισι, θα κάνω πεζοπορία με βαρύ σακίδιο, πρέπει να γυμναστώ.
-Θα τρέχω μαζί σου. -Γελάσαμε.
Μαμά, το φαγητό είναι περιορισμένο στην Ανταρκτική.
Θα επεκτείνω τις γεύσεις μου.
Ορίστε συνταγές. Μαγείρευε αυτά για το βραδινό μας.
Τι είναι το πέμικαν;
Πάστα από ψάρια και άλλα κρέατα.
Και το χους τι είναι;
Βραστό της Ανταρκτικής από κρέας και χιόνι.
Παραδοσιακά είναι με κρέας πιγκουίνου ή φώκιας, αλλά μη βάλεις αυτά.
Εντάξει.
Καταλάβατε όλοι τη δουλειά σας;
Εγώ τι θα κάνω;
Η Έλσα το φαγητό, ο Νταγκ την επιβίωση, η Κέισι τις εξυπνάδες.
Εγώ; Θέλω να είμαι στην ομάδα.
Δεν ξέρω, αλλά έχω πιο σημαντικά προβλήματα.
Δες τι πρέπει να κάνω για την αίτηση. Ερώτηση εννέα.
"Είστε υγιής; Επισυνάψτε ιατρική βεβαίωση". Και λοιπόν;
Λέει πως πρέπει να κάνω ιατρικές εξετάσεις, αλλά τις μισώ.
Συγκεκριμένα, δεν αντέχω να μου παίρνουν αίμα.
Πιο συγκεκριμένα, το φοβάμαι
γιατί μια μικρή φυσαλίδα αέρα μπορεί να σε σκοτώσει.
Μιλώντας ως επαγγελματίας της υγείας, η φυσαλίδα είναι κάτι πολύ σπάνιο.
Καλύτερα "αδύνατον".
Στάσου. Αυτό είναι. Να ο ρόλος μου.
Θα είμαι ο προσωπικός σου ιατρικός σύμβουλος.
Όλοι οι εξερευνητές είχαν έναν.
Θα σου κλείσω το ραντεβού. Θα έρθω μαζί σου.
-Να κάνω κι εγώ τσεκ απ. -Θα ήταν καλό να ήσουν εκεί.
Αν θα ήταν, λέει; Τέλεια θα περάσεις.
Έχω 14 αστεία με καθετήρες που έχουν μεγάλο σουξέ.
Και πάλι, δεν μου αρέσει.
Δεν θα είναι ωραίο αν το σβήσεις απ' τη λίστα;
Ναι, θα είναι.
Θα το ξέρετε ήδη αυτό,
αλλά τα ψάρια στην Ανταρκτική είναι εξελικτικά θαύματα.
Πάνω από το 90% από αυτά έχουν μια αντιψυκτική πρωτεΐνη στο αίμα τους,
για να μην πεθάνουν απ' το κρύο στα παγωμένα νερά.
Αυτό θα πει προσαρμογή.
Κι έτσι, το πάτησα με το αμάξι μου.
Τι άλλο να έκανα;
Φριχτό πράγμα.
Μην αλλάξω θέμα…
ΑΥΤΙΣΜΟΣ
Σε παρακαλώ, άλλαξέ το.
Ο Σαμ…
Ο Σαμ έχει πολύ μεγαλεπήβολα σχέδια τώρα τελευταία,
κι έχω αρχίσει να σκέφτομαι τα όνειρα.
Τα όνειρα που κάνουν οι νέοι.
Όλοι κάναμε τέτοια. Όλοι ήμασταν παιδιά γεμάτα ελπίδες.
Οπότε ξέρουμε τι γίνεται τελικά. Σβήνουν.
Τα όνειρα πεθαίνουν.
Τα λιώνει η αρβύλα της αληθινής ζωής.
Γι' αυτό τα λέμε "όνειρα" και όχι "αυτό που όντως έγινε".
Όλοι μας απογοητευόμαστε τελικά.
Και δεν πειράζει. Έτσι είναι η πραγματικότητα.
Ας επιστρέψουμε στη φριχτή ιστορία της Κάθι.
Απαγορεύεται νομικά να πω τη συνέχεια.
Τα παιδιά θέλουν να γίνουν αθλητές ή ροκ σταρ
ή πρόεδρος των ΗΠΑ όταν μεγαλώσουν,
όχι υπαλληλάκοι σε μια άψυχη επιχείρηση.
Χωρίς παρεξήγηση, Κέβιν.
Τα όνειρα είναι μόνο το σημείο εκκίνησης.
Το σημείο απ' όπου πέφτεις.
Βίβιαν, εσύ καταλαβαίνεις.
Νόμιζες ότι βρήκες το ταίρι σου και έκλεψε όλα σου τα λεφτά.
Οπότε…
Θέλω…
Πρέπει να βρω τρόπο να το καταλάβει αυτό ο Σαμ.
Χωρίς το άλλο σου μισό. Θλιβερό θέαμα, για κλάματα είσαι.
Σαν να βλέπεις μία κάλτσα μόνη της πεταμένη στον δρόμο.
Σ' ευχαριστώ.
Πώς είναι η Ίζι;
Πέθανε από μοναξιά ή ακόμα;
Μπορεί. Έχω τρία λεπτά να της μιλήσω.
Θα σου πω αν πέθανε. Θα τη δω σήμερα.
-Αλήθεια; -Ναι. Μου είπε να της πάω τα μαθήματα.
Έχουμε διαγώνισμα Φυσικής, πολύ δύσκολο.
Το είπε στη Χέιζελ, όχι σ' εσένα;
Δεν φαίνεται καλό σημάδι.
Σκάσε.
Λοιπόν, η Χέιζελ είναι η κοπέλα σου τώρα;
Αναγκαστικά το ζήτησα από εκείνη. Εσύ είσαι τιμωρία.
Δεν απάντησες σ' αυτό που ρώτησα. Ανησυχώ.
Το διαγώνισμα είναι;
Το κρατάω όμηρο μέχρι να πεις ότι μόνο εμένα θες.
Πρώτη φορά βλέπω το δωμάτιό σου.
Είναι τέλειο.
Σου ταιριάζει απόλυτα.
Ωραία βιβλία εφηβικής λογοτεχνίας.
Μυστικό κουτί με ζελεδάκια είναι αυτό;
Θες να ορμήσουν μέσα τρία πιτσιρίκια;
Συγγνώμη.
Να φάω ζελεδάκια;
-Μόνο εσένα θέλω. -Εντάξει.
Δεν είμαι καλή στη Φυσική.
Γύρισα!
-Ωχ, όχι. -Η μαμά σου;
-Να γνωρίσω τη μαμά σου; -Όχι, σε παρακαλώ.
Εδώ είμαστε!
Κέισι.
Τι κούκλα που είσαι!
Χαίρομαι πολύ που σε γνωρίζω.
-Αυτή εδώ σε κρατούσε κρυφή. -Γεια σας, κυρία Τέιλορ.
-Σάσα. -Εντάξει.
Έχεις εκπληκτική ενέργεια.
Η αύρα σου είναι εκθαμβωτική.
Λάμπεις.
Ήρθα κάνοντας τζόγκινγκ, έχω ιδρώσει.
Μ' αρέσεις. Είσαι καλή. Τα καταλαβαίνω εγώ αυτά.
Να σου ρίξω τα ταρό;
-Όχι. -Βέβαια.
-Πάω να φτιάξω τον χώρο. -Εντάξει.
Έλα, πλάκα θα έχει.
Από τη δική μου εμπειρία, όχι.
-Φάε ένα ζελεδάκι, να είσαι χαρούμενη. -Δεν θέλω.
Μα δεν είμαστε μια γλύκα;
Εσύ μαθαίνεις να σχεδιάζεις με γάντια
κι εγώ γράφω επιστολές σε σπουδαίες γυναίκες.
Βελτιώνουμε ο καθένας τον εαυτό του
ενώ είμαστε αρκετά κοντά για καμιά αγκαλίτσα.
Χάλασες τη φάλαινά μου.
-Φάλαινα είναι αυτό; -Μαθαίνω ακόμα.
Μόλις τελείωσα την τέταρτη επιστολή μου αυτόν τον μήνα.
Μερικές φορές τις στέλνω με το ταχυδρομείο στην Ουάσιγκτον
και άλλες φορές τις πάω απέναντι από το εστιατόριο Σαλ Ε.
και τις αφήνω στο δημαρχείο.
Σαμ;
Τι συμβαίνει;
Βρήκαν τον Νάιλς Μπλάντερμαν.
-Ποιον; -Τον Νάιλς Μπλάντερμαν.
Ήταν Αυστραλός εξερευνητής που χάθηκε τη δεκαετία του '50.
Τον βρήκαν κάτω από 2,5 μέτρα πάγο.
Το πτώμα ήταν σχεδόν τέλεια διατηρημένο.
Συμβαίνει συχνά αυτό;
Να πεθαίνουν απ' το κρύο, ναι.
Να τους βρίσκουν, όχι.
Έχω διαβάσει γι' αυτόν. Είχε τη φήμη του σκληροτράχηλου.
Λένε πως ψάρευε με τα δάχτυλά του για δόλωμα,
για να σκοτώνει εύκολα ό,τι έπιανε.
Τον έλεγαν "Ψαροδάχτυλο".
Μεγάλη ατυχία.
Η προσαρμογή γίνεται όταν δεν υπάρχει άλλη επιλογή.
Όταν ή θα αλλάξεις ή θα πεθάνεις.
Εμείς οι άνθρωποι συνήθως πεθαίνουμε.
Είναι συναρπαστικό. Δεν έχω ξανακάνει ταρό.
Έτσι λέγεται κανονικά; "Κάνω ταρό";
Όχι. Κανονικά λέμε "Πάμε ν' αράξουμε στο δωμάτιό μου".
Η Ίζι τα θεωρεί ανοησίες αυτά. Πάντα ήταν πολύ κυριολεκτικός άνθρωπος.
Δεν σε θεωρώ μαγική νεράιδα που βλέπει το μέλλον.
Αν αυτό είναι κυριολεκτικό, είμαι.
Στοίβαξέ τα, παρακαλώ.
Το 'ξερα!
Ίζι, είσαι τυχερή που είσαι κάτω από τον θόλο της.
Τι; Τι σημαίνουν; Όμορφες κάρτες είναι.
Έχω πολύ διάβασμα, οπότε…
Σε παρακαλώ.
Να τι βλέπω.
Περιπέτεια, ελπίδα, αισιοδοξία.
Δεν θα είσαι ποτέ μόνη.
Έχεις μια ήρεμη δύναμη
που οι άλλοι θέλουν να ακολουθούν.
Μπορεί να μην καταλήξει όπως περίμενες,
αλλά ο δρόμος που έχεις μπροστά σου είναι γεμάτος φως και τύχη.
Και αυτή, καλή μου, είσαι εσύ.
Γιατί δεν είχα ξανακάνει ταρό;
Δεν ήξερα πως ήταν όλο καλά λόγια.
-Σειρά σου τώρα. -Όχι.
Έλα.
Καλά.
Αμάν.
Οι δικές μου δεν ήταν έτσι.
Ο καημένος ο βούβαλος έχει μαχαιρωθεί στο μάτι;
Δες πόσο σκοτάδι!
Βέβαια, έτσι εξηγείται η έλξη.
Το φως και το σκοτάδι.
Φτάνει.
Πάντα έτσι είναι οι κάρτες της.
Ξεκίνησα να της ρίχνω τα ταρό όταν ήταν εφτά,
και έβλεπα πάρα πολύ θυμό και πικρία, ακόμα και τότε.
Τι πικρία να έχει ένα εφτάχρονο;
Ίσως επειδή ετοίμαζε το μπιμπερό της αδερφής της ενώ η μαμά της ήταν τέζα.
Ίζι.
Τι να πω, έχω περάσει δύσκολες περιόδους,
αλλά έκανα ό,τι μπορούσα.
Όχι, δεν το έκανες.
Και φεύγω από δω.
Θα σου κάνω εξαγνισμό με φασκόμηλο.
Έχει πολλή έντονη ενέργεια εδώ.
Εντάξει.
Με τρελαίνει.
Δεν το λέω ως έκφραση.
Μου διαλύει το μυαλό και με πιάνει τρέλα.
Καταλαβαίνω.
Αλλά είναι βλακείες με ταρό.
Δεν καταλαβαίνεις,
επειδή εσύ είσαι ελαφάκι στο δάσος κι εγώ είμαι βίσονας με σπαθιά στα μάτια.
Δεν έχω όρεξη για παρέα.
Καλύτερα να φύγεις.
Μπορώ να κάτσω χωρίς να μιλάω.
Θα είμαι ήσυχο ελαφάκι στο δάσος.
Όχι, σε παρακαλώ.
Φύγε, σε παρακαλώ.
Έλα τώρα.
Μην ξεσπάς σ' εμένα αντί για τη μαμά σου.
Βασικά, νομίζω πως είμαι θυμωμένη και μ' εσένα.
Τι; Γιατί;
Δεν ήθελα να κάτσουμε με τη μαμά μου.
Καλά, ήθελα να τη γνωρίσω.
Και το έκανες, και φυσικά σε λάτρεψε.
Τι εννοείς;
Για τον ίδιο λόγο εγώ έφαγα αποβολή κι εσύ όχι.
Έχεις ευλογημένη ζωή.
Και συνήθως δεν με νοιάζει, αλλά τώρα δυσκολεύομαι πολύ με αυτό.
Γι' αυτό είπα στη Χέιζελ να μου φέρει το διαγώνισμα.
-Τι; Μα αυτό δεν… -Φύγε. Σε παρακαλώ.
Χρειάζομαι λίγο χώρο.
Δες εδώ. Κοίτα τι ήρθε.
-Χρήσιμο φαίνεται. -Για το ταξίδι του Σαμ.
Παίρνω πολύ σοβαρά τον ρόλο του υπεύθυνου επιβίωσης.
Μεγάλο μαχαίρι είναι.
Είναι τέλειο. Θα μπορεί να κάνει πάρα πολλά μ' αυτό εδώ.
Να τρίβει πάγο, να σφίγγει βίδες…
Να κόψει το πόδι του;
Τίποτα δεν θα πάθει. Είναι υπεύθυνος.
Εντάξει, ναι,
αλλά πρέπει να συζητήσουμε γι' αυτό το ταξίδι.
Εντάξει.
Το ξέρω πως από τότε που πέθανε ο Τσακ θέλεις να ζούμε το παρόν,
αλλά αποκλείεται να τα καταφέρει στην Ανταρκτική.
Είναι μακριά και επικίνδυνα,
και έχουμε ευθύνη να είμαστε ειλικρινείς μαζί του.
Συμφωνώ.
Αλήθεια; Μα του πήρες το μεγάλο μαχαίρι.
Συμφωνώ ότι πρέπει να το συζητήσουμε. Κι εσύ πρέπει να το στηρίξεις.
Κοίτα, σ' αγαπάω, αλλά πρέπει ν' αρχίσεις να πιστεύεις στον Σαμ.
Αυτό είναι άδικο.
Θέλω να πω, είσαι υπέροχη μαζί του.
Τον βοηθάς και τον προστατεύεις, αλλά τον αμφισβητείς.
-Να το δεις αυτό. -Νταγκ!
Κοίτα πόση προσπάθεια έκανε γι' αυτό. Πόσο το έχει σκεφτεί.
Είναι μεγάλη υπόθεση, ναι. Και τολμηρό.
Αλλά θα το κάνει,
και ή θα τον βοηθήσουμε ή όχι.
Καθώς οι αποικίες πιγκουίνων στην Ανταρκτική
κινδυνεύουν με αφανισμό,
το ερώτημα τώρα είναι,
θα αλλάξουν;
Μπορούν να αλλάξουν;
Γιατί κάποια είδη προσαρμόζονται και άλλα όχι;
Μακάρι να το ήξερα.
Γεια σου, κολλητέ.
Τι κάνεις στην μπανιέρα περισυλλογής;
Το ξέρεις πως εξέτασαν το πτώμα του Νάιλς Μπλάντερμαν
και είχε μόνο διάστρεμμα στον αστράγαλο;
Αυτό αρκούσε για να πεθάνει.
Πόση ώρα διαβάζεις γι' αυτό το κουφάρι;
Δεν ξέρω. Ώρες.
Μάλιστα. Φέρ' το.
Πρέπει να κοιμηθείς. Σε θέλω ξεκούραστο. Αύριο είναι η εξέταση.
-Αντιληπτό; -Αντιληπτό.
Άργησα, συγγνώμη.
Αλλά για δες, ιατρική στολή με πιγκουίνους!
Ο ιατρικός σου σύμβουλος ντύνεται και ανάλογα!
Ωραίο. Αν μπει φυσαλίδα στη φλέβα σου, θα είσαι καλοντυμένος νεκρός.
Είσαι ακόμα αγχωμένος.
Φυσικά. Δεν ξέρω γιατί το κάνει αυτό ο κόσμος.
Το κάνει για να πάει στην Ανταρκτική.
Λοιπόν, είμαστε έτοιμοι;
Ναι, κυρία μου.
Επιτρέψτε μου να πω, ως συνάδελφός σας,
πως η αισιοδοξία σας είναι μεταδοτική.
Να το λογοπαίγνιο.
Όχι!
Πάω να τον φέρω.
Το πιστεύεις;
Ουσιαστικά λέει πως είμαι γκρινιάρα ξενέρωτη
και δεν πιστεύω στους άλλους. Εγώ!
Ναι.
Περίπου γι' αυτό ήθελα να μιλήσουμε.
Γι' αυτά που είπες.
Ότι τα όνειρα πεθαίνουν, ότι η ζωή είναι ένα καμένο απομεινάρι ολέθρου.
-Δεν είπα αυτό. -Τους ψυχοπλάκωσες.
Έκλαιγα στο αμάξι μου. Και ξέρω πως δεν ήμουν η μόνη.
Ο Σέλντον ξαναπαίρνει αντικαταθλιπτικά. Τέλος πάντων.
Πολλά μέλη της ομάδας είπαν
πως δεν θέλουν να έρχονται αν είσαι κι εσύ εκεί,
οπότε… θα θέλαμε να κάνεις ένα διάλειμμα.
Με…
Με διώχνετε απ' την ομάδα;
Όχι. Ποτέ. Όχι βέβαια.
Δες το σαν ρεπό.
Για ξεκούραση.
Γεια σου.
-Τι κάνεις εδώ; -Θα φάμε οικογενειακώς.
Καλά. Ας μείνεις.
Αγάπη μου, ήθελα να σε ρωτήσω,
πώς είναι η Ίζι; Πώς είναι με την αποβολή;
-Δεν θέλω να το συζητήσω. -Εντάξει.
Σαμ, πώς πάνε οι προετοιμασίες;
Χάλια.
Δεν πήρα βεβαίωση επειδή φοβήθηκα την εξέταση αίματος.
Μόλις είδα τη σύριγγα, έφυγα κατευθείαν. Λες και ήμουν μωρό.
Φαίνεται πως σε όλους χρειάζεται λίγο ωραίο φαγητό.
Ναι.
Τι είναι αυτά;
Υλικά για τάκο. Είναι βραδιά τάκο.
-Τρίτη με τάκο. -Και το πέμικαν και το χους;
Τα ποια;
Το πέμικαν και το χους.
Η κρεατόσουπα;
Και η πάστα ψαριού.
Ναι.
Με συγχωρείς, αγάπη μου, το ξέχασα.
Ήταν δύσκολη μέρα σήμερα.
Το ξέχασες; Μία δουλειά είχες.
Δεν μου αρέσει ο τόνος σου.
Ούτε εμένα η απραγία σου για το πιο σημαντικό ταξίδι μου!
Σαμ.
Όχι! Είπες πως θα το έκανες, δεν το έκανες.
Τώρα θα μείνω ακόμα πιο πίσω.
Όχι, δεν συμφώνησα να φτιάξω πάστα ψαριού ούτε κρεατόσουπα.
Με διέταξες να το κάνω.
Δεν βοηθάς καθόλου.
Να γιατί ο Άμουντσεν πήγε στην Ανταρκτική μόνο αφού πέθανε η μητέρα του.
Σ' την είπε άσχημα.
-Να πάμε να του μιλήσουμε; -Όχι. Φέρεται απαίσια.
Ήταν δύσκολη μέρα.
Ας φάμε.
Καλά ξυπνητούρια.
Έβαλες τις φωνές στη μαμά σου. Δεν είναι σωστό.
Ποιος είσαι;
Μια στιγμή.
Νάιλς Μπλάντερμαν;
Καλησπέρα.
Νόμιζα πως ήσουν νεκρός.
Προφανώς, φίλε.
Παγωμένος σαν γρανίτα.
Ναι.
Η Ανταρκτική είναι άγριο μέρος.
Ούτε εγώ, ο άριστος, δεν άντεξα.
Εσένα… εκείνο το μέρος θα σε φάει ζωντανό.
Μα προετοιμάζομαι.
Ξέρεις ποιος άλλος είχε προετοιμαστεί;
Οι αυτοκρατορικοί πιγκουίνοι.
Αλλά λιώνει ο πάγος όπου ζουν.
Κοντεύουν να αφανιστούν και δεν μπορούν να κάνουν τίποτα,
όπως εσύ.
-Δεν είναι έτσι. -Αλήθεια;
Κάθε νέο μέρος, θες να ξέρεις πώς είναι πριν πας.
Δεν ξέρεις από πριν πώς είναι ο Αρκτικός Κύκλος.
Θα ψοφήσεις.
Μα τις φώκιες, έχω ξεπαγιάσει. Να μπω κάτω απ' το σκέπασμα;
ΜΑΜΑ
Ναι;
Σαμ, είμαι απ' έξω.
Γιατί;
Τι είναι αυτά;
Είναι πέμικαν,
γαλέτα Ανταρκτικής…
Αυτό δεν θυμάμαι τι είναι.
Κι αυτό είναι χους.
Έλα, ας τα δοκιμάσουμε.
Εγώ τα έφτιαξα.
Είναι πολύ αργά. Δεν τα χρειάζομαι πια.
Δεν μπορώ να πάω στην Ανταρκτική.
Ούτε εξέταση δεν μπορώ να κάνω.
Ο Μπλάντερμαν έχει δίκιο.
Δεν προσαρμόζομαι.
Σου έφερα και κάτι ακόμα.
Τον άφησες στο σπίτι.
Ευχαριστώ.
Θυμάσαι πότε ξεκίνησες να τον ζωγραφίζεις;
Τον Πιτσιρίκο;
Όχι.
Εγώ θυμάμαι.
Λίγο αφού έφυγε ο μπαμπάς σου, όταν ήσουν μικρός.
Έτσι σε έλεγε εκείνος.
Πιτσιρίκο.
Έλειπε καιρό,
κι εσύ δεν το συζητούσες, αλλά ήσουν ταραγμένος.
Ξεσπούσες συχνά.
Εγώ δεν μπορούσα να σε βοηθήσω.
Αυτός το έκανε.
Ο Πιτσιρίκος;
Μόλις εμφανίστηκε αυτός, ηρέμησες.
Δημιούργησες νέο τρόπο να εκφράζεσαι.
Τον ζωγράφιζες σε διάφορες καταστάσεις
και καταλάβαινα πώς ένιωθες.
Με βοήθησε να σε βοηθήσω.
Δεν το ήξερα αυτό.
Ξέρεις τι ήταν αυτό;
Αυτό ήταν προσαρμογή.
Βρήκες νέο τρόπο να επικοινωνείς.
-Ναι, μάλλον. -Ναι.
Πιστεύω πως όποιος μπορεί να προσαρμόζεται τόσο
ώστε να φτιάξει ένα καρτούν για να αντέξει χωρίς τον μπαμπά του,
μπορεί να προσαρμοστεί στο να τρώει αηδιαστικό φαγητό,
να επιβιώσει από τον Πορθμό του Ντρέικ
και να του πάρουν αίμα.
-Σ' ευχαριστώ, μαμά. -Μα φυσικά.
Λοιπόν,
να τα δοκιμάσουμε;
Πάμε για τηγανίτες;
Ναι, παρακαλώ.
Μυρίζουν χειρότερα απ' ό,τι φαίνονται.
Σ' εσένα έδωσα το διαγώνισμά μου;
Ο αδερφός μου το γέμισε μουτζούρες, αλλά διαβάζεται.
Συγγνώμη.
Νιώθω ότι σου το λέω συνέχεια αυτό.
Συγγνώμη που σου ζητάω συνέχεια συγγνώμη.
Δεν πειράζει.
Επέμενα να τη γνωρίσω. Ίσως δεν έπρεπε.
Η κοπέλα μου είσαι.
Φυσικά θα γνωρίσεις τη μαμά μου.
Έχω τρελαθεί που δεν έρχομαι στο σχολείο.
Δεν συγκεντρώνομαι να κάνω οτιδήποτε στο σπίτι.
Καταλαβαίνω.
Λοιπόν,
με θεωρείς ευνοούμενη που όλοι με έχουν στα πούπουλα;
Το ξέρω ότι η ζωή σου δεν είναι τέλεια.
Και ότι εσύ δεν είσαι τέλεια.
Αλλά, να,
έχεις γονείς που σε στηρίζουν τόσο πολύ που δεν αντέχεις.
Για μένα ισχύει το αντίθετο.
Εσύ έχεις σύστημα υποστήριξης.
Εγώ είμαι σύστημα υποστήριξης.
Θα σε στηρίζω εγώ.
Θα κάνω ό,τι χρειάζεσαι.
Θα με βοηθήσεις με τη Φυσική;
Γιατί μάλλον πάτωσα στο διαγώνισμα.
Εγώ έλεγα κάτι σαν…
Κέισι!
Δες με, υποστηρίζω!
Έλα.
Πήγα για τηγανίτες με τον Σαμ.
Σου έφερα μάφιν. Λεμόνι και παπαρουνόσπορο, τίποτα ιδιαίτερο.
Σ' ευχαριστώ.
Και μην το πάρεις πάνω σου,
αλλά μάλλον έχεις δίκιο.
Έχω θέματα με τη φιλοδοξία, νομίζω πως σχετίζονται με τη μαμά μου.
Δεν έχει να κάνει με τον Σαμ,
και δεν θέλω καθόλου να τον υποτιμώ.
Δηλαδή στηρίζεις το ταξίδι στην Ανταρκτική;
Δεν…
Έφτιαξα το αηδιαστικό φαγητό.
Προσπαθώ όσο μπορώ.
Αυτό μόνο μπορεί να ζητήσει κανείς.
Είναι σημαντικό να προσαρμόζεσαι.
Μπορεί να κάνει τη διαφορά μεταξύ αποτυχίας
και επιτυχίας.
Έχω καλά νέα.
Τελικά η αιτία θανάτου του Μπλάντερμαν ήταν τροφική δηλητηρίαση.
Λένε πως έφαγε χαλασμένο χους.
Εγώ δεν θα το πάθω. Σιχαίνομαι το χους.
Για δες, βλέπεις αισιόδοξα τα πτώματα που φέρνει η ζωή.
Η Ανταρκτική είναι επικίνδυνη, οπότε αναρωτιόμουν
αν θα φροντίζεις τον Έντισον όσο λείπω,
και επίσης αν πεθάνω.
Δηλαδή,
είμαι ο νονός του;
Ακριβώς. Δέχεσαι, λοιπόν;
Ναι! Τώρα έχω δύο ρόλους! Φάτε την, υπόλοιποι στη ζωή του Σαμ.
-Τελειώσαμε. -Σειρά σου, Σάμι.
Έτοιμος;
Είμαι έτοιμος!
Υποτιτλισμός: Σύλβια Τσάτσαρη